钦定古今图书集成/明伦汇编/氏族典/第431卷 > 赵必晔
## 钦定古今图书集成/明伦汇编/氏族典/第431卷 > 赵必晔

按《万姓统谱》，必晔字伯𬀩，晋江人，濮安懿王八世孙。
补承务郎。怅望中原，怀古赋诗，慨然有祖逖之志。从
益王至永嘉，蒲寿庚为福建、广东招抚使，发舟航海，
次泉州港口。寿庚作乱，以田真子降元，必晔逃瓷灶村，真子遣兵勒还，草降表。必晔誓必死，持匕首自刺，
吉甫抱哭曰：“我愧死万万，不能复见子矣！”张世杰回
兵围城，寿庚尽杀宗室，缚《必晔》将斩之。录曹参军吴
伯厚以计出之，遂居泉之东陵。